
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


10 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3366 


ΑΠΟΦΑΣΕΙΣ 

Αριθμ. 20184496 

Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών 
(ΠΜΣ) του Τμήματος Χρηματοοικονομικής και 
Τραπεζικής Διοικητικής της Σχολής Χρηματοοι¬ 
κονομικής και Στατιστικής του Πανεπιστημίου 
Πειραιώς, με τίτλο «Το Χρηματοοικονομικό και 
Θεσμικό Πλαίσιο των Αγορών Χρήματος και Κε¬ 
φαλαίου» («Μ3 $ϊθγ ΐη ΒΒπΚΐης βπά Ρΐπ3πεθ Ι_3νν»). 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
(αρ. συνεδρίασης 19/29-6-2018) 

Έχοντας υπόψη: 

Ι.Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις» και ειδικότερα 
τα άρθρα 30 έως και 37,43 έως και 45 και 85 όπως τρο¬ 
ποποιήθηκαν και ισχύουν. 

2. Την υπουργική απόφαση με αριθμό 216772/Ζ1 / 
8-12-2017 (ΦΕΚ4334/τ.Β'/12-12-2017): «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

3. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1/29-9-2017 ΕΞ. ΕΠΕΙΓΟΝ «Εφαρμογή των διατάξεων 
του ν. 4485/17 (ΑΊ14) για θέματα μεταπτυχιακών σπου¬ 
δών και εκπόνησης διδακτορικών διατριβών-Λοιπά θέ¬ 
ματα», β) 164530/Ζ1 /3-10-2017 ΕΠΕΙΓΟΝ «Άμεσες ενέρ¬ 
γειες και χρονοδιάγραμμα όσον αφορά τη λειτουργία 
των Ειδικών Λογαριασμών Κονδυλίων Έρευνας (Ε.Λ.Κ.Ε.) 
των Α.Ε.Ι. μετά τη δημοσίευση του ν. 4485/2017 (ΑΊ 14)», 
γ) 203446/Ζ1/22-11-2017 «Διευκρινήσεις σχετικά με 
την εφαρμογή διατάξεων του ν. 4485/2017 (ΑΊ 14), και 
δ) 227378/Ζ1 /22-12-2017 ΕΞ. ΕΠΕΙΓΟΝ «Εφαρμογή των 
διατάξεων του ν. 4485/2017 (ΑΊ 14) για θέματα μετα¬ 
πτυχιακών σπουδών». 

4. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

5. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 


ηση των ανωτάτων εκπαιδευτικών ιδρυμάτων (ΦΕΚ Α' 
195), όπως τροποποιήθηκαν και ισχύουν. 

6. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189Α') «Διασφάλιση της ποιότητας στην 
ανώτατη εκπαίδευση. Σύστημα μεταφοράς και συσσώ¬ 
ρευσης πιστωτικών μονάδων - Παράρτημα διπλώματος» 
όπως τροποποιήθηκε και ισχύει. 

7. Το αριθμ. ΦΕΚ 617/τ.ΥΟΔΔ/23-11-2017 στο οποίο 
δημοσιεύτηκε η αριθμ. 201656/Ζ1 /21 -11-2017 διαπι- 
στωτική πράξη του Υπουργού Παιδείας, Έρευνας και 
Θρησκευμάτων (ΑΔΑ:72Ε34653ΠΣ-ΒΤΨ) περί εκλογής 
Πρύτανη και τριών (3) Αντιπρυτάνεων του Πανεπιστημί¬ 
ου Πειραιώς με θητεία τεσσάρων (4) ετών, από 1 -12-2017 
έως 30-11-2021. 

8. Τις αριθμ. 20176901/6-12-2017 (ΑΔΑ: Ω4Δ4469 
Β7Τ-0Χ6), αριθμ. 20181150/26-2-2018 (ΑΔΑ: ΨΣΤ9469 
Β7Τ-Μ93), αριθμ. 20181709/19-3-2018 (ΑΔΑ: 6ΒΦ1469 
Β7Τ-ΤΟΥ) και αριθμ. 20182231 /16-4-2018 (ΑΔΑ: Ω063469 
Β7Τ-Ξ3Β) αποφάσεις του Πρύτανη περί συγκρότησης 
και ανασυγκρότησης της Συγκλήτου του Πανεπιστημίου 
Πειραιώς. 

9. Το απόσπασμα πρακτικού της Συνέλευσης του 
Τμήματος Χρηματοοικονομικής και Τραπεζικής Διοι¬ 
κητικής του Πανεπιστημίου Πειραιώς (συνεδρίαση στις 
11-6-2018). 

10. Το γεγονός ότι από την εφαρμογή των διατάξε¬ 
ων της παρούσας απόφασης δεν προκαλείται πρόσθετη 
δαπάνη εις βάρος του τακτικού προϋπολογισμού ή την 
κρατική επιχορήγηση του Πανεπιστημίου Πειραιώς, απο¬ 
φασίζουμε: 

την έγκριση του Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών (ΠΜΣ) του 
Τμήματος Χρηματοοικονομικής και Τραπεζικής Διοικη¬ 
τικής της Σχολής Χρηματοοικονομικής και Στατιστικής 
του Πανεπιστημίου Πειραιώς με τίτλο «Το Χρηματοοικο¬ 
νομικό και Θεσμικό Πλαίσιο των Αγορών Χρήματος και 
Κεφαλαίου» («Μβϊϊθγ ίη Β3πΙ<ίη9 3πά Γίη3πεθ Ι_3νν»), από 
το ακαδημαϊκό έτος 2018-2019, ως ακολούθως: 

Άρθρο 1 

Γενικές Διατάξεις 

Το Τμήμα Χρηματοοικονομικής και Τραπεζικής Δι¬ 
οικητικής της Σχολής Χρηματοοικονομικής και Στατι¬ 
στικής του Πανεπιστημίου Πειραιώς θα οργανώσει και 
θα λειτουργήσει από το ακαδημαϊκό έτος 2018-2019 

Τεύχος Β'3366/10.08.2018 


Πρόγραμμα Μεταπτυχιακών Σπουδών (ΠΜΣ) με τίτλο 
«Το Χρηματοοικονομικό και Θεσμικό Πλαίσιο των Αγο¬ 
ρών Χρήματος και Κεφαλαίου» («Μ35 ϊθγ ίπ ΒθπΚίπς 3πά 
Ρίπθπςθ Ι3νν») σύμφωνα με τις διατάξεις της απόφασης 
αυτής και τις διατάξεις του ν. 4485/2017 όπως αυτός 
τροποποιήθηκε και ισχύει. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) «Το 
Χρηματοοικονομικό και Θεσμικό Πλαίσιο των Αγορών 
Χρήματος και Κεφαλαίου», έχει διατομεακό, διεπιστη¬ 
μονικό χαρακτήρα, υπό την έννοια ότι παρέχει στους 
φοιτητές εξειδικευμένες γνώσεις τόσο χρηματοοικο¬ 
νομικής όσο και νομικής κατεύθυνσης αναφορικά με 
τη λειτουργία των χρηματαγορών και κεφαλαιαγορών, 
θεραπεύοντας κατ' αυτό τον τρόπο τις αυξη μένες επαγ¬ 
γελματικές ανάγκες των νομικών του οικείου χώρου σε 
όλα τα επίπεδα. Στο πλαίσιο αυτό, το πρόγραμμα εξοι¬ 
κειώνει τους φοιτητές με τη χρηματοοικονομική λογική 
και θεωρία των αγορών χρήματος και κεφαλαίου, τις 
θεσμικές πτυχές λειτουργίας των χρηματοοικονομικών 
αγορών, καθώς και τις παραδοσιακές αλλά και σύγχρονες 
χρηματοοικονομικές συναλλαγές και δραστηριότητες 
(π.χ. τραπεζικός δανεισμός, επενδυτικές υπηρεσίες, τιτ- 
λοποίηση, εξαγορές και συγχωνεύσεις). Ανάμεσα στα 
κύρια χαρακτηριστικά του προγράμματος ξεχωρίζουν ο 
συνδυασμός των ακαδημαϊκών γνώσεων και η επαγγελ¬ 
ματική εμπειρία των διδασκόντων, καθώς και η σύνθεση 
διαφορετικών γνωστικών αντικειμένων. 

Οι σκοποί του Προγράμματος είναι: 
ί. Η προαγωγή των γνώσεων στο συγκεκριμένο αντι¬ 
κείμενο του Προγράμματος. 

ϋ. Η ανάπτυξη της έρευνας (δημοσιεύσεις σε διεθνούς 
φήμης περιοδικά σχετικά με την αλληλεπίδραση της χρη¬ 
ματοοικονομικής και νομικής επιστήμης στο χώρο των 
αγορών χρήματος και κεφαλαίου) και η απασχόληση 
των μελών ΔΕΠ τουΤμήματος σε προγράμματα έρευνας 
σχετικά με τα ανωτέρω θέματα θεραπείας. 

ίίί. Η κάλυψη των αναγκών σε εξειδικευμένες, διε¬ 
πιστημονικές γνώσεις τόσο χρηματοοικονομικής όσο 
και νομικής κατεύθυνσης για τους νομικούς που δρα¬ 
στηριοποιούνται ή επιθυμούν να δραστηριοποιηθούν 
επαγγελματικά στο χώρο των χρηματαγορών και κεφα¬ 
λαιαγορών. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στο «Χρηματοοικονομικό και Θεσμικό Πλαίσιο 
των Αγορών Χρήματος και Κεφαλαίου» («Μ35 ϊθγ ίη 
Β3π1<ίη9 9πά ΡίπΒπςθ Ι3νν»). 

Άρθρο 4 

Δομή και Όργανατου ΠΜΣ 

1. Αρμόδια όργανα για την ίδρυση, οργάνωση και λει¬ 
τουργία των Π.Μ.Σ. ΠΜΣ σύμφωνα με το νόμο 4485/2017 
είναι: 

α) η Σύγκλητος του Ιδρύματος, 
β) η Συνέλευση του Τμήματος, 


γ) η Συντονιστική Επιτροπή (Σ.Ε.) του Π.Μ.Σ., 
δ) η Επιτροπή Μεταπτυχιακών Σπουδών, 
ε) ο Διευθυντής του Π.Μ.Σ. 

2. Η Σύγκλητος είναι το αρμόδιο όργανο για τα θέματα 
ακαδημαϊκού, διοικητικού, οργανωτικού και οικονομικού 
χαρακτήρα των Π.Μ.Σ.. Επίσης, η Σύγκλητος ασκεί όσες 
αρμοδιότητες σχετικά μετά Π.Μ.Σ. δεν ανατίθενται από 
το νόμο ειδικώς σε άλλα όργανα. 

3. Η Συνέλευση του Τμήματος έχει τις εξής αρμοδιό¬ 
τητες: 

α) εισηγείται στη Σύγκλητο δια της Επιτροπής Με¬ 
ταπτυχιακών Σπουδών για την αναγκαιότητα ίδρυσης 
Π.Μ.Σ., 

β) ορίζει τα μέλη των Σ.Ε., 

γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών, 
ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 
στ) ασκεί κάθε άλλη αρμοδιότητα που προβλέπεται 
από τις διατάξεις του παρόντος Κανονισμού. 

4. Η Συντονιστική Επιτροπή (Σ.Ε.) του Π.Μ.Σ. απαρτί¬ 
ζεται από πέντε (5) μέλη Δ.Ε.Π. του Τμήματος, οι οποίοι 
έχουν αναλάβει μεταπτυχιακό έργο και εκλέγονται από 
τη Συνέλευση του Τμήματος για διετή θητεία.Τα μέλη της 
Σ.Ε. δεν δικαιούνται επιπλέον αμοιβή ή αποζημίωση για 
τη συμμετοχή τους στην επιτροπή. Η θητεία του Προέ¬ 
δρου της Σ.Ε. μπορεί να ανανεωθεί μία φορά. Η Σ.Ε. είναι 
αρμόδια για την παρακολούθηση και το συντονισμό της 
λειτουργίας του προγράμματος. Ορίζει τον επιβλέποντα 
και τα μέλη της τριμελούς επιτροπής εξέτασης διπλωμα¬ 
τικών εργασιών, ο ορισμός της οποίας επικυρώνεται από 
τη Συνέλευση του Τμήματος. 

5. Η Επιτροπή Μεταπτυχιακών Σπουδών συστήνεται σε 
κάθε Ίδρυμα, αποτελείται από τον Αντιπρύτανη Ακαδη¬ 
μαϊκών Υποθέσεων, ο οποίος εκτελεί χρέη Προέδρου και 
τους Κοσμήτορες του οικείου Ιδρύματος ως μέλη και έχει 
τις αρμοδιότητες που προβλέπονται στην παράγραφο 5 
του άρθρου 32 του ν. 4485/2017. 

6. Ο Διευθυντής του Π.Μ.Σ. είναι μέλος ΔΕΠ πρώτης 
βαθμίδας ή της βαθμίδας του αναπληρωτή, του ιδίου 
ή συναφούς γνωστικού αντικειμένου με το γνωστικό 
αντικείμενο του ΠΜΣ. Επιπλέον, είναι μέλος και Πρόε¬ 
δρος της Σ.Ε. και ορίζεται μαζί με τον Αναπληρωτή του, 
με απόφαση της Συνέλευσης του Τμήματος για διετή 
θητεία. Ο Διευθυντήςτου Π.Μ.Σ. εισηγείται στα αρμόδια 
όργανα του Ιδρύματος για κάθε θέμα που αφορά στην 
αποτελεσματική λειτουργία του προγράμματος. Ο Δι¬ 
ευθυντής δεν μπορεί να έχει περισσότερες από δύο (2) 
συνεχόμενες θητείες και δεν δικαιούται επιπλέον αμοιβή 
για το διοικητικό του έργο ως Διευθυντής. Έχει τις ακό¬ 
λουθες αρμοδιότητες: 

α) Συγκαλεί σε συνεδρίαση τη ΣΕ. 
β) Καταρτίζει την ημερήσια διάταξη των εν λόγω συ¬ 
νεδριάσεων, λαμβάνοντας υπόψη εισηγήσεις των μελών 
και οργάνων του ΠΜΣ. 

γ) Έχει την ευθύνη σύνταξης του προϋπολογισμού και 
απολογισμού του Προγράμματος, τους οποίους υποβάλ¬ 
λει στη Συνέλευση. 

δ) Εισηγείται στη Συνέλευση την κατανομή του διδα¬ 
κτικού έργου μεταξύ των διδασκόντων του ΠΜΣ. 

ε) Ο Διευθυντής του ΠΜΣ ως Επιστημονικός Υπεύθυ¬ 
νος του αντίστοιχου έργου είναι αρμόδιος για την πα¬ 
ρακολούθηση και την εκτέλεση του εγκεκριμένου προ¬ 
ϋπολογισμού όπως επίσης για την έκδοση των εντολών 
πληρωμής των σχετικών δαπανών, την υπογραφή των 
εντολών πληρωμής και τη συνυπογραφή των συμβά¬ 
σεων. 

Κατά τη λήξη της θητείας της ΣΕ, με ευθύνη του απερ¬ 
χόμενου Διευθυντή, συντάσσεται αναλυτικός απολογι¬ 
σμός του ερευνητικού και εκπαιδευτικού έργου και των 
λοιπών δραστηριοτήτων του Π.Μ.Σ., ο οποίος κατατί¬ 
θεται στο Τμήμα Χρηματοοικονομικής και Τραπεζικής 
Διοικητικής. Ο εν λόγω απολογισμός με ευθύνη της Κο¬ 
σμητείας αποστέλλεται αμελλητί στα μέλη της ΕΣΕ. 

Ο Αναπληρωτής Διευθυντής του ΠΜΣ είναι Καθηγητής 
ή Αναπληρωτής Καθηγητής και εκπληρώνει τα καθήκο¬ 
ντα του Διευθυντή σε περίπτωση απουσίας του. 

7. Τη διοικητική και γραμματειακή υποστήριξη του 
ΠΜΣ «Το Χρηματοοικονομικό και Θεσμικό Πλαίσιο των 
Αγορών Χρήματος και Κεφαλαίου» αναλαμβάνει η Γραμ¬ 
ματεία Τμήματος. 

Οι διοικητικοί υπάλληλοι που υποστηρίζουν τα ΠΜΣ 
εκτός ωρών εργασίας τους στο Πανεπιστήμιο, καθώς 
και αυτοί στους οποίους έχει ανατεθεί έργο σχετικά με 
τα ΠΜΣ, δύνανται να αμείβονται για τις υπηρεσίες που 
παρέχουν. 

Άρθρο 5 

Κατηγορίες εισακτέων 

1. Στο ΠΜΣ γίνονται δεκτοί κάτοχοι τίτλου πρώτου 
κύκλου σπουδών των Τμημάτων Νομικής, Τμημάτων 
Γενικού Δικαίου, καθώς και άλλων Τμημάτων Α.Ε.Ε συνα¬ 
φούς γνωστικού αντικειμένου της ημεδαπής ή ομοταγών 
ιδρυμάτων της αλλοδαπής σύμφωνα με τις διατάξεις του 
άρθρου 34 του ν. 4485/2017. 

2. Τα μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π. 
του Πανεπιστημίου Πειραιώς που πληρούν τις προϋπο¬ 
θέσεις της προηγούμενης παραγράφου, μπορούν μετά 
από αίτησή τους να γίνουν δεκτοί ως υπεράριθμοι, 
και μόνο ένας κατ' έτος, σύμφωνα με τις διατάξεις του 
ν. 4485/2017. 

3. Το ΠΜΣ θα δέχεται εξήντα (60) φοιτητές ανά ακα¬ 
δημαϊκό έτος και προγραμματίζεται να απασχολεί μέχρι 
δώδεκα (12) συνολικά διδάσκοντες. Αυτό αντιστοιχεί σε 
έναν διδάσκοντα ανά πέντε μεταπτυχιακούς φοιτητές. 
Σημειώνεται ότι ο μέγιστος αριθμός μεταπτυχιακών φοι¬ 
τητών στα ΠΜΣ του Τμήματος είναι εκατό εξήντα (160) 
ανά έτος σε σχέση και με τον αριθμό των περίπου εκατό 
εβδομήντα (170) προπτυχιακών φοιτητών ανά έτος και 
των έως σαράντα (40) διδασκόντων στα ΠΜΣ του Τμή¬ 
ματος Χρηματοοικονομικής και Τραπεζικής Διοικητικής 
του Πανεπιστημίου Πειραιώς. 

Τα ανωτέρω στοιχεία δίνονται κατά προσέγγιση και 
ανταποκρίνονται στα δεδομένα του έτους σύνταξης του 
Κανονισμού. 


Άρθρο 6 

Κριτήρια και Διαδικασία Επιλογής Υποψηφίων 
για τα ΠΜΣ 

1. Η επιλογή των εισακτέων στα ΠΜΣ γίνεται σύμφωνα 
με τις διατάξεις του ν. 4485/2017 και τις ρυθμίσεις του 
παρόντος Κανονισμού Μεταπτυχιακών Σπουδών. 

2. Με απόφαση της Συνέλευσης δημοσιεύεται και 
αναρτάται στην ιστοσελίδα του Τμήματος και του Ιδρύ¬ 
ματος προκήρυξη για την εισαγωγή μεταπτυχιακών 
φοιτητών στο ΠΜΣ. Στην προκήρυξη αναγράφονται 
όλες τις σχετικές λεπτομέρειες (ημερομηνίες και τόπος 
κατάθεσης της αίτησης, απαραίτητα δικαιολογητικά που 
πρέπει να τη συνοδεύουν, κ.ά.). Οι σχετικές αιτήσεις μαζί 
μετά απαραίτητα δικαιολογητικά κατατίθενται στη Γραμ¬ 
ματεία τουΤμήματος, κατά τρόπο και σε προθεσμία που 
ορίζεται κατά την προκήρυξη και δύναται να παραταθεί 
με απόφαση της Συνέλευσης του Τμήματος. 

3. Τα απαιτούμενα δικαιολογητικά που υποβάλλονται 
από κάθε υποψήφιο είναι τα εξής: 

> Αίτηση εγγραφής 

> Βιογραφικό σημείωμα 

> Αντίγραφο πτυχίου ή βεβαίωση περάτωσης σπου¬ 
δών 

> Πιστοποιητικό αναλυτικής βαθμολογίας 

> Δύο (2) συστατικές επιστολές 

> Αντίγραφο Πτυχιακής ή Διπλωματικής εργασίας (εάν 
εκπονήθηκε) 

> Δημοσιεύσεις σε περιοδικά με κριτές (εάν υπάρχουν) 

> Αποδεικτικά επαγγελματικής ή ερευνητικής δραστη¬ 
ριότητας, εάν υπάρχουν 

> Γλωσσομάθεια αγγλικής γλώσσας, επιπέδου Β2 

> Φωτοτυπία δύο όψεων της αστυνομικής ταυτότητας 

> Δύο (2) φωτογραφίες 

Η Συνέλευση τουΤμήματος με απόφασή της δύναται 
να ορίσει πρόσθετο/α δικαιολογητικό/α 

Δίπλωμα Μεταπτυχιακών Σπουδών δεν απονέμεται 
σε φοιτητή του οποίου ο τίτλος σπουδών πρώτου κύ¬ 
κλου από ίδρυμα της αλλοδαπής δεν έχει αναγνωριστεί 
από το Δ.Ο.Α.Τ.Α.Π., σύμφωνα με το άρ.34, παρ. 7 του 
ν. 4485/2017 όπως τροποποιήθηκε και ισχύει. 

4. Η επιλογή των εισακτέων πραγματοποιείται από Επι¬ 
τροπή μελών Δ.Ε.Π. (Επιτροπή Επιλογής), που συγκρο¬ 
τείται με απόφαση της Συνέλευσης. 

Η Επιτροπή Επιλογής κατά την διαδικασία ελέγχου του 
φακέλου υποψηφιότητας και διεξαγωγής της συνέντευ¬ 
ξης λαμβάνει υπόψη της τα ακόλουθα: 

- Γενικός βαθμός του πτυχίου 

- Πανεπιστήμιο και Τμήμα προέλευσης 

- Βαθμολογία στα προπτυχιακά μαθήματα που είναι 
σχετικά με τα μαθήματα του ΠΜΣ 

- Επίδοση σε διπλωματική εργασία, όπου αυτή προ- 
βλέπεται στο προπτυχιακό επίπεδο 

- Είδος και εύρος εργασιακής ή/και ερευνητικής εμπει¬ 
ρίας 

- Γνώση ξένης γλώσσας που απαιτείται από το συγκε¬ 
κριμένο ΠΜΣ. Λαμβάνεται επίσης υπόψη η γνώση άλλης 
ή άλλων ξένων γλωσσών 

- Συνέντευξη 

- Συστατικές επιστολές από διδάσκοντες ή από εργο¬ 
δότη σε φάκελο κλειστό από το συστήνοντα. 

Οι συντελεστές βαρύτητας των κριτηρίων για την κα¬ 
τάρτιση του καταλόγου επιλογής, διαμορφώνονται, κατά 
τον ακόλουθο τρόπο: 

(α) ο γενικός βαθμός πτυχίου φέρει συντελεστή βα¬ 
ρύτητας 60%, και 

(β) η συνέντευξη φέρει συντελεστή βαρύτητας 40%. 

Η Επιτροπή Επιλογής μπορεί να αποφασίσει, μετά από 
σύμφωνη γνώμη της Συνέλευσης, τη διεξαγωγή πρόσθε¬ 
των (εσωτερικών) εξετάσεων για όλους ή για μερικούς 
υποψηφίους.Την ύλη και το χρόνο των εξετάσεων αυτών 
καθορίζει η Επιτροπή Επιλογής. 

Η διαδικασία επιλογής διενεργείται από την Επιτροπή 
Επιλογής, η οποία: 

α) Καταρτίζει πλήρη κατάλογο όσων έχουν υποβάλει 
αίτηση. 

β) Απορρίπτει τους υποψηφίους που δεν πληρούν τα 
ελάχιστα κριτήρια σε περίπτωση που έχουν τεθεί τέτοια 
από τη Συνέλευση και περιλαμβάνονται στον Κανονισμό 
Λειτουργίας του ΠΜΣ. 

γ) Καλεί σε συνέντευξη όσους υποψηφίους αποφασι- 
σθεί να κληθούν. Η συνέντευξη γίνεται από τα μέλη της 
Επιτροπής Επιλογής. 

δ) Οργανώνει τυχόν εσωτερικές εξετάσεις για τους 
υποψηφίους που θα κριθεί απαραίτητο. 

ε) Ιεραρχεί βαθμολογικά τους υποψηφίους και υπο¬ 
βάλλει την πρότασή της για την τελική επιλογή στη Συ¬ 
νέλευση. 

Οι επιτυχόντες θα πρέπει να εγγραφούν στη Γραμμα¬ 
τεία του Τμήματος σε ημερομηνίες οι οποίες ανακοινώ¬ 
νονται από τη Γραμματεία. 

Σε περίπτωση ισοβαθμίας στην τελευταία θέση της 
κατάταξης του πίνακα επιτυχόντων, έχουν δυνατότητα 
εγγραφής στο ΠΜΣ όλοι οι ισοβαθμήσαντες. Σε περίπτω¬ 
ση μη αποδοχής της θέσης ή μη εγγραφής από επιτυχό- 
ντα θα κληθούν αν υπάρχουν, οι επιλαχόντες, με βάση 
τη σειρά τους στον εγκεκριμένο αξιολογικό πίνακα, να 
εγγραφούν στο Πρόγραμμα. 

Άρθρο 7 

Διάρκεια Σπουδών - Όροι Φοίτησης - 

Πρόγραμμα Μαθημάτων. 

1. Η χρονική διάρκεια φοίτησης στο ΠΜΣ που οδηγεί 
στη λήψη Διπλώματος Μεταπτυχιακών Σπουδών (ΔΜΣ) 
ορίζεται σε δύο (2) ακαδημαϊκά εξάμηνα για το πρόγραμ¬ 
μα πλήρους φοίτησης και σε ένα (1) επιπλέον εξάμηνο 
για το πρόγραμμα μερικής φοίτησης. 

Ο ανώτατος επιτρεπόμενος χρόνος ολοκλήρωσης των 
σπουδών, ορίζεται στα τρία (3) ακαδημαϊκά εξάμηνα για 
το πρόγραμμα πλήρους φοίτησης και σε τέσσερα (4) 
ακαδημαϊκά εξάμηνα για το πρόγραμμα μερικής φοί¬ 
τησης. 

Για τους εργαζόμενους μεταπτυχιακούς φοιτητές προ- 
βλέπεται η δυνατότητα μερικής φοίτησης. Οι φοιτητές 
αυτής της κατηγορίας πρέπει αποδεδειγμένα να εργά¬ 
ζονται προσκομίζοντας σχετική σύμβαση εργασίας ή 
βεβαίωση εργοδότη. Μερική φοίτηση προβλέπεται και 
για μη εργαζόμενους φοιτητές που αδυνατούν να αντα- 
ποκριθούν στις απαιτήσεις της πλήρους φοίτησης για 
λόγους υγείας, οικογενειακούς, στράτευσης κ.ά. 


2.0 μεταπτυχιακός φοιτητής με αίτησή του μπορεί να 
ζητήσει αιτιολογημένα προσωρινή αναστολή φοίτησης 
η οποία δεν υπερβαίνει τα δύο (2) συνεχόμενα εξάμη¬ 
να. Τα εξάμηνα αναστολής της φοιτητικής ιδιότητας δεν 
προσμετρούνται στηνπροβλεπόμενη ανώτατη διάρκεια 
κανονικής φοίτησης. 

3. Οι αποδεχόμενοι την ένταξή τους στο ΠΜΣ κατο¬ 
χυρώνουν τη θέση καταβάλλοντας ένα ποσό ως τέλος 
προεγγραφής το οποίο ορίζεται με απόφαση της Συ¬ 
νέλευσης και αφαιρείται από τα δίδακτρα του πρώτου 
εξαμήνου. Σε περίπτωση που ο υποψήφιος φοιτητής, ο 
οποίος έχει ήδη αποδεχτεί την ένταξή του στο πρόγραμ¬ 
μα, μεταβάλλει άποψη και δεν επιθυμεί πλέον την συμμε¬ 
τοχή του για οποιοδήποτε λόγο, οφείλει να το δηλώσει 
στη ΓραμματείατουΤμήματοςΧρηματοοικονομικής και 
Τραπεζικής Διοικητικής, με κάθε πρόσφορο τρόπο. Το 
ανωτέρω τέλος προεγγραφής δεν επιστρέφεται στον 
υποψήφιο. 

Άρθρο 8 

Πρόγραμμα Μαθημάτων 

1. Το ΠΜΣ ξεκινά το χειμερινό ή το εαρινό εξάμηνο 
εκάστου ακαδημαϊκού έτους. Για την απόκτηση ΔΜΣ 
απαιτούνται συνολικά εξήντα (60) πιστωτικές μονάδες 
(Ε(ΙΤ5). Γ ια την απόκτηση ΔΜΣ απαιτείται η επιτυχής εξέ¬ 
ταση σε οκτώ (8) μαθήματα εκ των οποίων τα έξι (6) είναι 
υποχρεωτικά και τα δύο (2) είναι επιλογής αντί διπλωμα¬ 
τικής εργασίας.Το πρόγραμμα είναι δομημένο έτσι ώστε 
να περιλαμβάνει μαθήματα τόσο χρηματοοικονομικού 
όσο και νομικού περιεχομένου. Για τα δύο (2) μαθήματα 
επιλογής οι μεταπτυχιακοί φοιτητές υποχρεούται να επι- 
λέξουν ένα (1) μάθημα χρηματοοικονομικού περιεχομέ¬ 
νου και ένα (1) είναι μάθημα νομικού περιεχομένου. Το 
πρόγραμμα μαθημάτων δεν περιλαμβάνει την εκπόνηση 
διπλωματικής διατριβής. Η εκπόνηση διπλωματικής ερ¬ 
γασίας έχει αντί κατασταθεί πλήρως και ισοδυνάμως, με 
τον πλέον πρόσφορο επιστημονικό τρόπο, δεδομένου: 
(α) του ιδιαιτέρως εντατικού χαρακτήρα του προγράμ- 
ματοςτο οποίο ολοκληρώνεται σε ένα ακαδημαϊκό έτος 
και το οποίο και έχει διαμορφωθεί σε αντιστοιχία ύλης 
και διάρκειας με διεθνώς αναγνωρισμένα μεταπτυχιακά 
προγράμματα, (β) του φόρτου εργασίας που συνεπά¬ 
γεται για τους φοιτητές η παρακολούθηση μαθημάτων 
που συνδυάζουν στοιχεία δυο επιστημονικών κλάδων 
(χρηματοοικονομικής και νομικής), και (γ) ότι ήδη στο 
περιεχόμενο των περισσοτέρων μαθημάτων του προ¬ 
γράμματος περιλαμβάνεται η εκπόνηση ομαδικών ή 
ατομικών εργασιών και παρουσιάσεων στο πλαίσιο της 
διδασκαλίας και παρακολούθησης. 

Η διδασκαλία των μαθημάτων δύναται να πραγματο¬ 
ποιείται με μέσα εξ αποστάσεως εκπαίδευσης σε ποσο¬ 
στό μικρότερο του τριάντα πέντε τοις εκατό (35%). Τα 
μαθήματα οργανώνονται σε εξάμηνα, πραγματοποιού¬ 
νται σε εβδομαδιαία βάση και διεξάγονται στην ελληνι¬ 
κή ή αγγλική γλώσσα. Τα μαθήματα οργανώνονται σε 
εξάμηνα, πραγματοποιούνται σε εβδομαδιαία βάση και 
διεξάγονται στην ελληνική ή αγγλική γλώσσα. 

2. Το προγραμμάτων μαθημάτων διαμορφώνεται ως 
εξής: 

Α) Πρόγραμμα Πλήρους Φοίτησης 


Α'Εξάμηνο 

Μαθήματα 

Πιστωτικές μονάδες 

Διδακτικές Ώρες 

1. Αρχές Χρηματοοικονομικής Διαμεσολάβησης 

7,5 

30 

2. Τραπεζικό Δίκαιο 

7,5 

30 

3. Οικονομικά για Νομικούς 

7,5 

30 

4. Χρηματοοικονομική Διοικητική 

7,5 

30 

Σύνολο 

30 

30 


Β' Εξάμηνο 

Μαθήματα 

Πιστωτικές Μονάδες 

Διδακτικές Ώρες 

1. Θεσμικό Πλαίσιο Επενδυτικών Υπηρεσιών 

7 

30 

2. Αρχές Χρηματοοικονομικής Λογιστικής 

7 

30 

3. Μάθημα Επιλογής 1 Νομικού Περιεχομένου (*) 

8 

30 

4. Μάθημα Επιλογής 2 Χρηματοοικονομικού Περιεχομένου (*) 

8 

30 

Σύνολο 

30 



(*) Προσφερόμενα Μαθήματα Επιλογής Β' εξαμήνου 


Νομικού Περιεχομένου 

Συγχωνεύσεις και Εξαγορές 

Ειδικά Θέματα Χρηματοοικονομσικού Δικαίου 

Εταιρική Διακυβέρνηση 

Δίκαιο Ανταγωνισμού 


Χρηματοοικονομικού Περιεχομένου 

Φορολόγηση Επιχειρήσεων 

Επενδύσεις και Θεσμικοί Επενδυτές 

Οικονομικό Περιβάλλον των Επιχειρήσεων 

Ειδικά Θέματα Χρηματοδοτήσεων 

Ελεγκτική 

Διαπραγματεύσεις στο Πλαίσιο της Θεωρίας Παιγνίων 

Παράγωγα Αξιόγραφα 


Β) Πρόγραμμα Μερικής Φοίτησης 


Α'Εξάμηνο 

Μαθήματα 

Πιστωτικές μονάδες 

Διδακτικές Ώρες 

1. Αρχές Χρηματοοικονομικής Διαμεσολάβησης 

7,5 

30 

2. Τραπεζικό Δίκαιο 

7,5 

30 

3. Οικονομικά για Νομικούς 

7,5 

30 

Σύνολο 

22,5 



Β' Εξάμηνο 

Μαθήματα 

Πιστωτικές Μονάδες 

Διδακτικές Ώρες 

Ί. Χρηματοοικονομική Διοικητική 

7,5 

30 

2. Θεσμικό Πλαίσιο Επενδυτικών Υπηρεσιών 

7 

30 

3. Αρχές Χρηματοοικονομικής Λογιστικής 

7 

30 

Σύνολο 

21,5 



Γ'Εξάμηνο 

Μαθήματα 

Πιστωτικές Μονάδες 

Διδακτικές Ώρες 

1. Μάθημα Επιλογής 1 Νομικού Περιεχομένου (*) 

8 

30 

2. Μάθημα Επιλογής 2 Χρηματοοικονομικού Περιεχομένου (*) 

8 

30 

Σύνολο 

16 



(*) Προσφερόμενα Μαθήματα Επιλογής Γ' εξαμήνου 


Νομικού Περιεχομένου 

Συγχωνεύσεις και Εξαγορές 

Ειδικά Θέματα Χρηματοοικονομικού Δικαίου 

Εταιρική Διακυβέρνηση 

Δίκαιο Ανταγωνισμού 


Χρηματοοικονομικού Περιεχομένου 

Φορολόγηση Επιχειρήσεων 

Επενδύσεις και Θεσμικοί Επενδυτές 

Οικονομικό Περιβάλλον των Επιχειρήσεων 

Ειδικά Θέματα Χρηματοδοτήσεων 

Ελεγκτική 

Διαπραγματεύσεις στο Πλαίσιο της Θεωρίας Παιγνίων 

Παράγωγα Αξιόγραφα 


Είναι δυνατό, με απόφαση της Συνέλευσης τουΤμήμα- 
τος και έγκριση της Συγκλήτου να γίνεται τροποποίηση 
του προγράμματος μαθημάτων και ανακατανομή των 
μαθημάτων μεταξύ των εξαμήνων. Η τροποποίηση του 
προγράμματος μαθημάτων περιλαμβάνεται στον Κανο¬ 
νισμό Λειτουργίας του ΠΜΣ. 

3. Στο τέλος κάθε εξαμήνου, πραγματοποιείται αξι¬ 
ολόγηση κάθε μαθήματος και κάθε διδάσκοντος από 
τους μεταπτυχιακούς φοιτητές. Η εσωτερική και εξωτε¬ 
ρική αξιολόγηση του ΠΜΣ καθώς και η διασφάλιση και 
πιστοποίηση της ποιότητας, θα γίνεται σύμφωνα με τις 
διατάξεις του ν. 4009/2011 (Α' 189) και τις διατάξεις του 
άρθρου 44 του ν. 4485/2017. 

Άρθρο 9 

Όροι Φοίτησης - υποχρεώσεις και δικαιώματα 
μεταπτυχιακών φοιτητών 

1. Οι μεταπτυχιακοί φοιτητές έχουν όλα τα δικαιώμα¬ 
τα και τις παροχές που προβλέπονται για τους φοιτητές 
του Α' κύκλου σπουδών, πλην του δικαιώματος παροχής 
δωρεάν διδακτικών συγγραμμάτων. Το Ίδρυμα υποχρε- 
ούται να εξασφαλίσει στους φοιτητές με αναπηρία ή/ 
και ειδικές ανάγκες προσβασιμότητα στα προτεινόμενα 
συγγράμματα και τη διδασκαλία. 

Οι μεταπτυχιακοί φοιτητές δύναται να κληθούν να συμ¬ 
μετέχουν και να παρακολουθούν σεμινάρια ερευνητικών 


ομάδων, επισκέψεις εργαστηρίων, συνέδρια/ημερίδες με 
γνωστικό αντικείμενο συναφές με αυτό του ΠΜΣ, δια¬ 
λέξεις ή άλλες επιστημονικές εκδηλώσεις του ΠΜΣ κ.ά. 

Οι μεταπτυχιακοί φοιτητές συμμετέχουν στα μαθήμα¬ 
τα Πληροφοριακής Παιδείας που διεξάγει η βιβλιοθήκη 
που αφορούν: στρατηγικές αναζήτησης πληροφοριακών 
πηγών και αξιολόγηση αποτελεσμάτων (εγκυρότητα, 
επικαιρότητα, σχετικότητα), σύνταξη βιβλιογραφίας και 
πρότυπα βιβλιογραφικών αναφορών, δεοντολογία της 
πληροφορίας (αποφυγή λογοκλοπής) και αυτοαπόθεση 
των Διπλωματικών εργασιών στο Ιδρυματικό Αποθετή- 
ριο ΔΙΩΝΗ. 

2. Η Συνέλευση τουΤμήματος, δύναται να αποφασίσει 
τη διαγραφή μεταπτυχιακών φοιτητών εάν: 

- υπερβούντο ανώτατο όριο αδικαιολόγητων απουσι¬ 
ών (δύο τρίωρες διαλέξεις ανά μάθημα) 

- δεν έχουν ολοκληρώσει επιτυχώςτο πρόγραμμα, 

- υπερβούν τη μέγιστη χρονική διάρκεια φοίτησης στο 
ΠΜΣ, όπως ορίζεται στον παρόντα Κανονισμό, 

- αποτύχουν στην εξέταση μαθήματος από την τριμελή 
επιτροπή, 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, 

- υπάρξουν περιπτώσεις παραπτωμάτων όπως αντι¬ 
γραφή στις εξετάσεις ή στην εκπόνηση εργασιών και 
στην επίλυση ασκήσεων, ανάρμοστη συμπεριφορά κ.λπ., 

- αυτοδίκαια κατόπιν αιτήσεως των μεταπτυχιακών 
φοιτητών, 

- υποπέσουν σε παράπτωμα που εμπίπτει στο δίκαιο 
περί πνευματικής ιδιοκτησίας (Ν. 2121/93) κατά τη συγ¬ 
γραφή των προβλεπόμενων εργασιών τους, 

- δεν καταβάλλουν το προβλεπόμενο τέλος φοίτησης. 

Κάθε υποψήφιος, πριν εγγράφει, οφείλει να λαμβάνει 

γνώση αυτού του Κανονισμού και να δηλώνει εγγράφως 
ότι αποδέχεται τους κανόνες λειτουργίας του ΠΜΣ. 

3. Για κάθε μάθημα υπάρχει ανώτατο όριο δύο (2) αδι¬ 
καιολόγητων απουσιών (δύο τρίωρων διαλέξεων). Σε 
περίπτωση υπέρβασης του ανωτέρω ορίου, ο φοιτητής 
αποκλείεται από το ΠΜΣ. Με απόφαση της Συνέλευσης 
δύναται να μεταβληθεί το ανωτέρω όριο αδικαιολόγη¬ 
των απουσιών, σε όλως εξαιρετικές περιπτώσεις ανωτέ- 
ρας βίας (π.χ. ασθένεια). 

4. Το ωρολόγιο πρόγραμμα καταρτίζεται, με ευθύνη 
του Διευθυντή κάθε ΠΜΣ και εγκρίνονται από τη Συνέ¬ 
λευση. Στην αρχή κάθε περιόδου ανακοινώνεται το Ωρο¬ 
λόγιο Πρόγραμμα της περιόδου στο οποίο περιλαμβάνο¬ 
νται οι ημέρες και ώρες διδασκαλίας των μαθημάτων, οι 
ημερομηνίες άλλων εκδηλώσεων ή υποχρεώσεων, κ.λπ. 

Άρθρο 10 

Υποτροφίες 

Το ΠΜΣ δύναται να χορηγεί υποτροφίες: 

> με βάση την επίδοση όπως προκύπτει από τον τίτλο 
του πρώτου κύκλου σπουδών, με τη μορφή απαλλαγής 
τελών φοίτησης μέχρι του ποσοστού 10% των εγγεγραμ¬ 
μένων στο ΠΜΣ, στην περίπτωση που οι αιτούντες απαλ¬ 
λαγής τελών φοίτησης είναι κάτω του ποσοστού 30% 
των εγγεγραμμένων στο ΠΜΣ, 

> με βάση την ακαδημαϊκή επίδοση στο ΠΜΣ, από 
Ιδιωτικούς ή/και δημόσιους φορείς ή/και από πόρους 
του ΠΜΣ που προέρχονται από τα τέλη φοίτησης. 

Οι υποτροφίες θα χορηγούνται με απόφαση της Συνέ- 
λευσηςτουΤμήματος. Οι προϋποθέσεις,τα δικαιολογη- 
τικά και η διαδικασία χορήγησης των υποτροφιών περι- 
γράφονται στον «Κανονισμό Χορήγησης Υποτροφιών», 
ο οποίος εγκρίνεται από τη Συνέλευση του Τμήματος. 

Άρθρο 11 

Εξετάσεις-Έλεγχος Γνώσεων 

Ι.Το εκπαιδευτικό έργο κάθε ακαδημαϊκού έτους δι¬ 
αρθρώνεται σε δύο (2) εξάμηνα σπουδών, το χειμερινό 
και το εαρινό, έκαστο έκτων οποίων περιλαμβάνει του¬ 
λάχιστον δέκα (10) εβδομάδες διδασκαλίας και έως δύο 
(2) εβδομάδες εξετάσεων. Η παρακολούθηση των μαθη¬ 
μάτων είναι υποχρεωτική και διαπιστώνεται με ευθύνη 
του διδάσκοντα. Σε περίπτωση κωλύματος διεξαγωγής 
μαθήματος προβλέπεται η αναπλήρωσή του. 

2. Η τελική αξιολόγηση και βαθμολογία στα επιμέρους 
μαθήματα του ΠΜΣ καθορίζεται από τον διδάσκοντα, ο 
οποίος μπορεί να οργανώσει κατά την κρίση του γραπτές 
ή και προφορικές εξετάσεις ή και να στηριχθεί σε εργα¬ 
σίες ή εργαστηριακές ασκήσεις. Η βαθμολόγηση γίνεται 
στην κλίμακα 0-10: από 0 έως και 4,99 αποτυχών και από 
5 έως και 10 επιτυχών. Η βαθμολογία των μαθημάτων 
κατατίθεται στη Γραμματεία του ΠΜΣ εντός δέκα (10) 


ημερών από την εξέταση ή επανεξέταση του μαθήματος. 

3. Η μη επιτυχής εξέταση ή η μη προσέλευση στην 
εξέταση σε μαθήματα σε ένα εξάμηνο, οδηγεί σε επα¬ 
νεξέταση των μαθημάτων αυτών σε εύλογο χρονικό 
διάστημα. Αν ο φοιτητής αποτύχει ή δεν προσέλθει και 
στην επανεξέταση ενός μαθήματος το εξάμηνο, θεωρεί¬ 
ται ότι δεν έχει ολοκληρώσει επιτυχώς το Πρόγραμμα. 
Ως εκ τούτου εξετάζεται, ύστερα από αίτησή του, από 
τριμελή επιτροπή μελών Δ.Ε.Π. του Τμήματος, τα μέλη 
της οποίας έχουν το ίδιο ή συναφές αντικείμενο με το 
εξεταζόμενο μάθημα και ορίζονται από τη Συνέλευση 
του Τμήματος. Από την επιτροπή εξαιρείται ο υπεύθυνος 
της εξέτασης διδάσκων. 

4. Για την απόκτηση ΔΜΣ κάθε μεταπτυχιακός φοιτη¬ 
τής οφείλει να παρακολουθήσει και να εξεταστεί επιτυ- 
χώς στο σύνολο των προσφερόμενων μαθημάτων του 
ΠΜΣ, συγκεντρώνοντας εξήντα (60) πιστωτικές μονάδες. 

Τα γραπτά φυλάσσονται υποχρεωτικά και με επιμέλεια 
του διδάσκοντος για δύο (2) χρόνια. Μετά την πάροδο 
του χρόνου αυτού τα γραπτά παύουν να έχουν ισχύ και 
καταστρέφονται, εκτός αν εκκρεμεί σχετική ποινική, πει¬ 
θαρχική ή οποιαδήποτε άλλη διοικητική διαδικασία. Η 
καταστροφή τους είναι καλύτερα να γίνεται σε συσκευές 
καταστροφής εγγράφων του Ιδρύματος και τα προϊόντα 
της καταστροφής να ανακυκλώνονται. 

Άρθρο 12 

Ανάθεση διδασκαλίας - διδάσκοντες στο ΠΜΣ 

Οι διδάσκοντες του ΠΜΣ, προέρχονται, σε ποσόστω¬ 
ση που προβλέπεται σύμφωνα με την παρ. 1 αρ.36 του 
ν. 4485/2017, από: 

- μέλη Δ.Ε.Π. του Τμήματος, 

- μέλη Ε.Ε.Π., Ε.ΔΙ.Π. και Ε.Τ.Ε.Π. του Τμήματος, κατόχους 
διδακτορικού διπλώματος 

- ομότιμους καθηγητές (άρ. 69, ν. 4386/2016) και αφυ- 
πηρετήσαντα μέλη Δ.Ε.Π. του οικείου Τμήματος, 

- διδάσκοντες σύμφωνα με το π.δ. 407/1980 (Α' 112), 

- επιστήμονες αναγνωρισμένου κύρους είτε κάτοχους 
διδακτορικού διπλώματος είτε υποψήφιους διδάκτορες 
είτε εξαιρετικής τεχνικής εμπειρίας, οι οποίοι μπορεί να 
απασχολούνται ως ακαδημαϊκοί υπότροφοι με απόφαση 
της Συνέλευσης και πράξη του Προέδρου του Τμήματος 
για τη διεξαγωγή διδακτικού και ερευνητικού έργου, κα¬ 
θοριζόμενου με τη σύμβαση που υπογράφεται μεταξύ 
του ακαδημαϊκού υποτρόφου και του Πρύτανη του Πα¬ 
νεπιστημίου Πειραιώς. 

Με αιτιολογημένη απόφαση της Συνέλευσης το Τμή¬ 
ματος ανατίθεται διδασκαλία σε: 

- μέλη Δ.Ε.Π. άλλωνΤμημάτωντου ίδιου ή άλλου Α.Ε.Ι., 

- επισκέπτες καταξιωμένους επιστήμονες από την 
ημεδαπή ή την αλλοδαπή, που έχουν θέση ή προσόντα 
καθηγητή ή ερευνητή σε ερευνητικό κέντρο, καλλιτέχνες 
ή επιστήμονες αναγνωρισμένου κύρους με εξειδικευμέ- 
νες γνώσεις ή σχετική εμπειρία στο γνωστικό αντικείμενο 
του ΠΜΣ, 

Τα διδασκόμενα μαθήματα περιλαμβάνουν διδακτι¬ 
κή απασχόληση (θεωρία, φροντιστηριακές ασκήσεις), 
ερευνητική απασχόληση, εργαστηριακές ασκήσεις, σε- 
μινάρια/διαλέξεις κ.λπ. Η ανάθεση διδασκαλίας μαθη- 

μάτων, σεμιναρίων και ασκήσεων του ΠΜΣ γίνεται από 
τη Συνέλευσης του Τμήματος. 

Άρθρο 13 

Οικονομικές Υποχρεώσεις Φοιτητών - 
Καταβολή Διδάκτρων σε Περίπτωση Αποτυχίας, 
Διαγραφής ή Αποχώρησης 

1. Για τη συμμετοχή τους στο ΠΜΣ «Το Χρηματοοι¬ 
κονομικό και Θεσμικό Πλαίσιο των Αγορών Χρήματος 
και Κεφαλαίου» οι μεταπτυχιακοί φοιτητές καταβάλλουν 
τέλη φοίτησης που ανέρχονται στο ποσό των 4.800 ευρώ. 
Για το πρόγραμμα πλήρους φοίτησης τα τέλη διαμορφώ¬ 
νονται στο ποσό των 2.400 ευρώ για κάθε εξάμηνο και 
για το πρόγραμμα μερικής φοίτησης τα τέλη διαμορφώ¬ 
νονται στο ποσό των 1.600 ευρώ για κάθε εξάμηνο. Η 
καταβολή του τέλους γίνεται στην αρχή κάθε εξαμήνου. 
Από το πρώτο εξάμηνο αφαιρείται το ποσό της προεγ¬ 
γραφής που έχει καταβάλει ο μεταπτυχιακός φοιτητής 
κατά την αποδοχή της θέσης του στο Π ΜΣ. Με απόφαση 
της Συνέλευσης του Τμήματος δύναται να χορηγηθεί 
ένα ποσοστό έκπτωσης στα τέλη φοίτησης ατόμων που 
εργάζονται σε φορείς (δημόσιους ή ιδιωτικούς), οι οποίοι 
στηρίζουν σταθερά και επί μακράν το Τμήμα, προκει- 
μένου να εμπεδωθεί και ενισχυθεί περαιτέρω αυτή η 
μακροχρόνια συνεργασία. 

2. Σε περίπτωση οριστικής αποχώρησης ή διαγραφής 
δεν επιστρέφονται τα καταβληθέντα δίδακτρα. 

Άρθρο 14 
Τίτλος Σπουδών 

Το Δίπλωμα Μεταπτυχιακών Σπουδών (ΔΜΣ) είναι δη¬ 
μόσιο έγγραφο. Ο τύπος του ορίζεται με απόφαση της 
Συγκλήτου.Το ΔΜΣ συντάσσεται στην ελληνική γλώσσα. 

Τα ΠΜΣ οδηγούν σε τίτλο σπουδών επιπέδου 7 σύμ¬ 
φωνα με το Ευρωπαϊκό Πλαίσιο Προσόντων (ΕΘΡ) και το 
Εθνικό Πλαίσιο Προσόντων (ΕΠΠ). 

Το ΔΜΣ που απονέμει το ΠΜΣ που διοργανώνεται από 
ένα Τμήμα υπογράφεται από τον Πρύτανη, τον Πρόεδρο 
του Τμήματος και τον Γραμματέα του Τμήματος. 

Ο βαθμός του Διπλώματος χαρακτηρίζεται ως εξής: 
από 5 έως 6.49 ΚΑΛΩΣ, από 6.50 έως 8.49 ΛΙΑΝ ΚΑΛΩΣ 
και από 8.50 έως 10 ΑΡΙΣΤΑ 

Ο βαθμός Διπλώματος υπολογίζεται από τον απλό 
αριθμητικό μέσο όρο του συνόλου των μαθημάτων 
(συντελεστής βαρύτητας μαθημάτων:1) που πρέπει να 
εξεταστούν επιτυχώς. Ο βαθμός του ΔΜΣ με ευθύνη της 
Γραμματείας, καταχωρείται στον ατομικό φάκελο του 
φοιτητή. 

Το βιβλίο διπλωματούχων μεταπτυχιακών φοιτητών 
υπογράφεται από τον Γραμματέα του Τμήματος, τον 


Πρόεδρο του Τμήματος και τον Πρύτανη του Πανεπι¬ 
στημίου. 

Στο ΔΜΣ επισυνάπτεται Παράρτημα Διπλώματος στην 
ελληνική και αγγλική γλώσσα σύμφωνα με τις διατάξεις 
του άρθρου 15 του ν. 3374/2005 (ΦΕΚ 189, τ.Α') και της 
υπουργικής απόφασης Φ5/89656/Β3/13-8-07 (ΦΕΚ 1466, 
τ.Β'). 

Άρθρο 15 

Ορκωμοσία 

Φοιτητής/φοιτήτρια που ολοκλήρωσε επιτυχώς τις με¬ 
ταπτυχιακές σπουδές του/της, ορκίζεται ενώπιον του 
Αντιπρύτανη ή του Κοσμήτορα ως εκπροσώπου του 
Πρύτανη καιτου ΠροέδρουτουΤμήματος. Η ορκωμοσία 
δεν αποτελεί συστατικό τύπο της επιτυχούς περάτωσης 
των σπουδών, είναι όμως αναγκαία προϋπόθεση για τη 
χορήγηση του μεταπτυχιακού διπλώματος. Πριν από 
την ορκωμοσία μπορεί να χορηγείται στους αποφοίτους 
σχετική βεβαίωση επιτυχούς περάτωσης των μεταπτυχι¬ 
ακών σπουδών τους. Το τελετουργικό της ορκωμοσίας 
καθώς και το κείμενο του όρκου των αποφοίτων των 
ΠΜΣ ορίζεται με απόφαση της Συγκλήτου. 

Άρθρο 16 

Υποδομή ΠΜΣ 

1. Για την εύρυθμη λειτουργία του ΠΜΣ θα διατεθούν 
αίθουσες διδασκαλίας και σεμιναρίων, αμφιθέατρα εξο¬ 
πλισμένα με οπτικοακουστικά μέσα και εργαστήρια του 
Ιδρύματος και του Τμήματος. 

2. Η χρηματοδότηση του ΠΜΣ μπορεί να προέρχεται 
από τέλη φοίτησης, τα οποία ανέρχονται στο ποσό των 
4.800,00 ευρώ, καθώς και από εναλλακτικές πηγές χρη¬ 
ματοδότησης, σύμφωνα με τις κείμενες διατάξεις όπως 
Δωρεές, παροχές, κληροδοτήματα και κάθε είδους χο¬ 
ρηγίες φορέων του δημόσιου τομέα, όπως οριοθετείται 
στην περ.α'τηςπαρ. 1 του άρθρου 14τουν. 4270/2014 
(Α' 143), ή του ιδιωτικού τομέα. 

Άρθρο 17 

Μεταβατικές διατάξεις 

Όσα θέματα δεν ρυθμίζονται από τον παρόντα Κα¬ 
νονισμό θα ρυθμίζονται με αποφάσεις των αρμοδίων 
οργάνων, σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Ιουλίου 2018 

Ο Πρύτανης 

ΑΓΓΕΛΟΣ ΚΟΤΙΟΣ 

